

 **Republika e Kosovës**

**Republika Kosova-Republic of Kosovo**

***Qeveria –Vlada-Government***

*Ministria e Arsimit, e Shkencës dhe e Teknologjisë/ Ministarstvo za Obrazovanje, Nauku i Tehnologiju/ Ministry of Education, Science and Technology*

***Departamenti i Shkencës dhe i Teknologjisë***

Datë : ***17.01.2017***

Departamenti i Shkencës dhe Teknologjisë, Këshilli Shkencor i Ministrisë së Arsimit Shkencës dhe Teknologjisë, në mbështetje të Ligjit nr. 04/L-135 për veprimtari kërkimore shkencore dt. 28 mars 2013 (gazeta zyrtare nr. 11/02 maj 2013) dhe udhëzimit administrativ nr. 27/2016, dt. 22.11.2016 për mbështetjen financiare për aplikim të fondeve nga  MASHT për botime dhe publikime shkencore, shpall:

**KONKURS**

**(Për financimin e botimeve dhe publikimeve shkencore për vitin 2017)**

**Fushat shkencore prioritare për aplikim**

Financohen botime ose përkthime nga fushat prioritare shkencore të parapara në Programin Kombëtar të Shkencës:

1. Burimet Natyrore, Energjia dhe Mjedisi.
2. Prodhimi Bujqësor.
3. Studimet Mjekësore.
4. Studimet Ekonomike dhe Sociale.
5. Studimet Gjuhësore, Kulturore dhe Historike.
6. Hulumtime ndërdisiplinare për Teknologjitë e Komunikimit dhe Informacionit.

**Kriteret dhe procedurat për botim:**

* Të drejtë aplikimi kanë autorët me shtetësi kosovare me vepra shkencore (monografi shkencore), përmbledhje punimesh shkencore (që i bashkon një temë - libra tematikë shkencorë) dhe me përkthime të veprave shkencore të autorëve kosovarë dhe të huaj (gjuhë e huaj - shqip/serbokroatisht dhe shqip/serbokroatisht - gjuhë e huaj), kurse institucionet shkencore të Republikës së Kosovës mund të konkurrojnë me revista shkencore të cilat botohen dhe përmbushin standarde të njohura ndërkombëtare.
* Me përkthime të veprave shkencore, mund të konkurrojnë edhe autorë që janë jashtë vendit nëse veprat e tyre shkencore, me përmbajtjen e tyre, i referohen në mënyrë të qartë Republikës së Kosovës. Në një rast të tillë aplikimin duhet ta dorëzojë njëri nga autorët a recensentët që punojnë në Republikën e Kosovës.
* Do të merren në konsideratë për botim vetëm libra ose punime që janë të gatshme për botim.
* Një autor ka të drejtë të aplikojë vetëm me një libër apo punim.
* Institucionet shkencore mund të aplikojnë me vetëm një numër reviste duke iu përmbajtur kritereve dhe procedurave për përkthim në gjuhë të huaja.
* Mbështeten botimet ose përkthimet që shquhen për cilësi të lartë shkencore, dhe që botimi/përkthimi i tyre nuk do të ishte i mundur pa mbështetje financiare. Merren në konsideratë për botim përkthimet e monografive shkencore dhe publikimeve tjera konform udhëzimit administrativ (MASHT) Nr.27 /2016 për mbështetjen financiare për aplikim të fondeve nga MASHT për botime dhe publikime shkencore.

**Përkthimet**

* Mbështeten përkthime në një gjuhë të huaj me reputacion ndërkombëtar.
* Përkthimi duhet të bëhet nga një njohës me eksperiencë të gjuhës përkatëse dhe kjo të konfirmohet me dëshmi përkatëse duke ofruar bibliografitë e përkthyesve.
* Financohen përkthimet që shquhen për cilësi të lartë shkencore që kanë relevancë në promovimin e vlerave historike, gjuhësore, kulturore dhe shkencore të Kosovës.
* Pajtimin e shtëpisë botuese të vendit ku botohet punimi shkencor si dhe definimin e të drejtës së autorit.
* Cilësia shkencore e punimit garantohet së paku nga **tri recensione.**

**Kush mund të aplikojë ?**

* Aplikimet për botime të veçanta bëhen vetëm prej personit fizik, ndërsa për revista shkencore mund të aplikojnë edhe institucionet kërkimore-shkencore.
* Merren parasysh botimet e individëve dhe institucioneve që e ushtrojnë veprimtarinë shkencore në Republikën e Kosovës.
* Aplikimi bëhet vetëm prej autorit (redaktorit).
* Mund të aplikojnë edhe shkencëtarë kosovarë të cilët duhet t’i financojnë vetë botimet e punimeve të tyre shkencore në revista të indeksuara në Web of Science dhe Scopus apo në revista tjera me faktorë ndikimi (impact factor) në të gjitha fushat e kërkimit shkencor. Një autor mund të përfitojë vetëm një herë brenda vitit ndërsa nëse ka shumë aplikime të një fushe, financimi i botimit të punimit do të bëhet bazuar në nivelin e IF (IF më i lartë) që ka revista ku janë bërë botimet e të njëjtës fushë.

**Aplikacionet për botim duhet të kenë këto dokumente:**

* **Letërnjoftimi i aplikuesit (kopja)**
* **Aplikacioni i plotësuar me të dhënat në detaje të aplikuesit apo institucionit.**
* **Tri recensione të punimit (dy vendore dhe një ndërkombëtare).**
* **Pajtimin e shtëpisë botuese si dhe definimin e të drejtës së autorit.**
* **Deklaratë e noterizuar nga autori që libri/punimi nuk është i botuar pjesërisht apo tërësisht më herët.**
* **Dy kopje të dorëshkrimit të përfunduar dhe të gatshëm për botim, (dorëshkrimet e pa përfunduara nuk do të shqyrtohen).**
* **Një kopje e versionit final në formë elektronike (CD), si dhe**
* **Kërkesat tjera ne bazë të UA për botime dhe publikime.**

Konkursi mbetët i hapur nga **20.01.2017** deri më **15.10. 2017** ndërsa aplikimi bëhet në tri faza;

**Aplikacionet do të pranohen në tri faza:**

**Faza e parë: 20.01.2017 deri më 10.02.2017**

**Faza e dytë: 20.04.2017 deri më 10.05.2017**

**Faza e tretë:20.09.2017 deri më 15.10.2017**

* Aplikacioni me dokumentacion të kompletuar dorëzohet në arkivën e MASHT-it zyra nr.4 ndërsa të gjitha informatat rreth aplikimit merren në zyrën nr. 302/b te;

 Z. Ukë Osmanaj dhe znj. Mimoza Jakupaj.

**Dokumentacioni i pakompletuar dhe aplikimi me vonesë nuk shqyrtohen**.

**Detajet e Kontaktit;**

**Emri: Ukë Osmanaj**

Posta elektronike **:**

**e-mail:** **uke.osmanaj@rks-gov.net** **,Adresa postare :**

**Rr. Agim Ramadani p.n 10000 Prishtinë, Kosovë**

Tel.+381(0) 38 213 172 Mob.+377(0)44-232 166.

**Emri: Mimoza Jashari Jakupaj**

Posta elektronike **:**

**e-mail:** **mimoza.jashari@rks-gov.net** **ose Adresa postare :**

**Rr. Agim Ramadani p.n 10000 Prishtinë, Kosovë**

Tel.+381(0) 38 213 941

Për informata më të detajuara dhe kushtet specifike mund te njoftoheni duke e shkarkuar udhëzimin administrativ me nr: 27/2016, në vegëzen e web**:** <http://masht.rks-gov.net/uploads/2016/12/rotated-1.pdf>